AIŠKINAMASIS RAŠTAS

Dėl Molėtų rajono savivaldybės 2022 metų metinių ataskaitų rinkinio ir

biudžeto vykdymo ataskaitos tvirtinimo

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatymas nustato savivaldybės tarybai išimtinę teisę tvirtinti savivaldybės metinių ataskaitų rinkinį Lietuvos Respublikos biudžeto sandaros įstatymo ir Lietuvos Respublikos viešojo sektoriaus atskaitomybės įstatymo nustatyta tvarka. Savivaldybės metinių (konsoliduotųjų) ataskaitų rinkinį rengia savivaldybės administracijos finansų skyrius. Lietuvos Respublikos viešojo sektoriaus atskaitomybės įstatymas nustato, kad savivaldybės konsoliduotųjų ataskaitų rinkinį sudaro konsoliduotųjų biudžeto vykdymo ataskaitų rinkinys ir konsoliduotųjų finansinių ataskaitų rinkinys. Lietuvos Respublikos viešojo sektoriaus atskaitomybės įstatymo nuostatos taikomos tik 2022 metų konsoliduotiems ataskaitų rinkiniams, nuo 2023 metų ir vėlesnių ataskaitinių laikotarpių ataskaitų rinkiniams bus taikomos naujos redakcijos nuostatos.

Konsoliduotųjų (metinių) biudžeto vykdymo ataskaitų rinkinį sudaro biudžeto pajamų ir išlaidų plano vykdymo ataskaita, biudžeto išlaidų sąmatos vykdymo ataskaitos, biudžeto vykdymo ataskaitų aiškinamasis raštas.

Konsoliduotųjų (metinių) finansinių ataskaitų rinkinį sudaro finansinės būklės ataskaita, veiklos rezultatų ataskaita, pinigų srautų ataskaita, grynojo turto pokyčių ataskaita ir finansinių ataskaitų aiškinamasis raštas.

Pagal Lietuvos Respublikos vietos savivaldos įstatymo 67 straipsnio 1 dalies 2 punktą savivaldybės kontrolės ir audito tarnyba parengia ir reglamento nustatyta tvarka pateikia savivaldybės tarybai išvadą dėl pateikto tvirtinti savivaldybės metinių ataskaitų rinkinio, savivaldybės biudžeto ir turto naudojimo. Prie aiškinamojo rašto pateikiama savivaldybės kontrolės ir audito tarnybos 2023 m. liepos 17 d. audito išvada Nr. KC-9 „Molėtų rajono savivaldybės 2022 metų konsoliduotųjų ataskaitų rinkinio, savivaldybės biudžeto vykdymo ir turto naudojimo vertinimas“ ir 2023 m. liepos 17 d. audito ataskaita Nr. KC-10 „Molėtų rajono savivaldybės 2022 metų konsoliduotųjų ataskaitų rinkinio, savivaldybės biudžeto vykdymo ir turto naudojimo vertinimas“.

Vadovaujantis Lietuvos Respublikos biudžeto sandaros įstatymo 36 straipsnio 3 dalimi, savivaldybės biudžeto vykdymo ataskaitų rinkinį tvirtina savivaldybės taryba pagal rodiklius nurodytus šio įstatymo 26 straipsnio 4 dalyje. Parengtoje Molėtų rajono savivaldybės 2022 metų biudžeto vykdymo ataskaitoje (pridedama) nurodoma:

1. Bendra pajamų suma ir jų paskirstymas pagal pajamų rūšis. Ataskaitoje detalizuojamas pajamų plano vykdymas pagal pajamų rūšis.

2. Bendra asignavimų, iš jų darbo užmokesčiui, suma ir jų paskirstymas biudžetinėms įstaigoms ar savivaldybių administracijos padaliniams programoms vykdyti. Ataskaitoje nurodomas patikslintas asignavimų valdytojų išlaidų planas ir plano vykdymas, panaudojimas. Bendras asignavimų planas įvykdytas 96,1 proc. dėl negautų dotacijų iš Europos Sąjungos fondo, negautų biudžetinių įstaigų pajamų.

Molėtų rajono savivaldybės 2022 metų biudžeto vykdymo ataskaitoje pateikiama informacija apie 2022 metų administracijos direktoriaus rezervo lėšų panaudojimą.

Pagal Molėtų rajono savivaldybės administracijos direktoriaus rezervo lėšų naudojimo tvarkos aprašo, patvirtinto Molėtų rajono savivaldybės tarybos 2021 m. birželio 30 d. sprendimu Nr. B1-163 „Dėl Molėtų rajono savivaldybės administracijos direktoriaus rezervo lėšų naudojimo tvarkos aprašo patvirtinimo“ 22 punktą, finansų skyrius parengia praėjusių metų rezervo lėšų panaudojimo ataskaitą, kuri pateikiama Savivaldybės tarybai kartu su tvirtinamu konsoliduotųjų ataskaitų rinkiniu (pridedama). Nuo 2023 m. balandžio 1 d. administracijos direktoriaus rezervas performuojamas į mero rezervą.

**2. Siūlomos teisinio reguliavimo nuostatos:**

Priėmus šį sprendimą, bus įgyvendintos įstatyminės nuostatos dėl Molėtų rajono savivaldybės biudžeto vykdymo ataskaitų rinkinio ir konsoliduotųjų finansinių ataskaitų rinkinio patvirtinimo.

**3. Laukiami rezultatai:**

Patvirtintassavivaldybės metinių ataskaitų rinkinys už 2022 metus.

**4. Lėšų poreikis ir jų šaltiniai:**

Lėšos nereikalingos.

**5. Kiti sprendimui priimti reikalingi pagrindimai, skaičiavimai ar paaiškinimai.**